เพิ่มเงินบำนาญ-ขยายเพดานเงินบำเหน็จ ไม่เป็นความจริง เตือนอย่าหลงเชื่อ
กรมบัญชีกลางเตือน อย่าหลงเชื่อข่าวผ่านการพิจารณาแล้ว เพิ่มเงินผู้รับบำนาญ-ขยายเพดานวงเงินบำเหน็จจากกรณีมีการเผยแพร่ข้อมูลในโลกออนไลน์ว่า ร่าง พ.ร.ฎ.เพิ่มเงินให้ผู้รับบำนาญ-ขยายเพดานวงเงินบำเหน็จ ผ่านการพิจารณาแล้ว นั้นนางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่มีการเผยแพร่ผ่านสื่อออนไลน์ว่า ร่าง พ.ร.ฎ.เพิ่มเงินให้ผู้รับบำนาญ-ขยายเพดานวงเงินบำเหน็จ ผ่านการพิจารณาแล้ว บำนาญรายเดือนที่ไม่ถึง 10000 ให้ได้รับ 10000 และบวกเพิ่ม 10000 บาท ไม่ถึง 20000 ให้ได้รับ 20000 และบวกเพิ่ม 10000 บาท บำนาญรายเดือนที่ไม่ถึง 30000 ให้ได้รับ 30000 และบวกเพิ่ม 10000 บาท บำนาญรายเดือนที่ไม่ถึง 40000 ให้ได้รับ 40000 และบวกเพิ่ม 10000 บาทบำนาญรายเดือนที่ไม่ถึง 50000 ให้ได้รับ 50000 และบวกเพิ่ม 5000 บาท บำนาญรายเดือนที่ไม่ถึง 60000 ให้ได้รับ 60000 และบวกเพิ่ม 5000 บาท บำนาญรายเดือนที่ไม่ถึง 70000 ให้ได้รับ 70000 และบวกเพิ่ม 5000 บาท ถือเป็นการแก้ไขปัญหาที่ตรงจุด ซึ่งบัญชีกลาง ขอยืนยันว่าข้อมูลที่มีการเผยแพร่ข้างต้น ไม่เป็นความจริงโฆษกกรมบัญชีกลาง กล่าวเพิ่มเติมว่า พระราชกฤษฎีกาเงินช่วยค่าครองชีพผู้รับเบี้ยหวัดบำนาญ (ฉบับที่ 16) พ.ศ. 2562 ได้ประกาศในราชกิจจานุเบกษาและมีผลบังคับใช้ตั้งแต่วันที่ 1 มิถุนายน 2562 โดยปรับเพิ่มเงินให้กับผู้รับเบี้ยหวัดบำนาญ ที่ได้รับหรือมีสิทธิได้รับเบี้ยหวัดบำนาญรวมกันทุกประเภทและรวมกับเงินช่วยค่าครองชีพผู้รับเบี้ยหวัดบำนาญ (ช.ค.บ.) แล้ว หากได้รับต่ำกว่าเดือนละ 10000 บาท ปรับเป็นให้ได้รับเดือนละ 10000 บาทยกตัวอย่างเช่น เดิมได้รับบำนาญ และ ช.ค.บ. รวมกันในอัตราเดือนละ 9360 บาท จะได้รับ ช.ค.บ. เพิ่มอีกเดือนละ 640 บาท เป็นต้นสำหรับผู้รับบำนาญที่ได้รับเบี้ยหวัดบำนาญต่ำกว่าเดือนละ 10000 บาท และยังไม่เคยได้รับ ช.ค.บ. มาก่อน จะยังไม่ได้รับเงินดังกล่าวทั้งนี้ ให้ผู้รับบำนาญไปแสดงตนเพื่อยืนยันว่าไม่ได้กลับเข้ารับราชการหรือเข้าทำงานในสังกัดราชการส่วนกลาง ส่วนภูมิภาค และส่วนท้องถิ่น เพื่อยื่นคำขอเบิกเงินช่วยค่าครองชีพผู้รับเบี้ยหวัดบำนาญที่ส่วนราชการผู้เบิกบำนาญก่อน เพื่อให้ส่วนราชการผู้เบิกบำนาญแจ้งกรมบัญชีกลางให้โอนเงิน ช.ค.บ. ดังกล่าว ผู้รับบำนาญจึงจะได้รับเบี้ยหวัดบำนาญและ ช.ค.บ. รวมกันเป็นเดือนละ 10000 บาทโฆษกกรมบัญชีกลาง กล่าวย้ำว่า กฎหมายดังกล่าวมีเพียงประเด็นปรับเพิ่มเงิน ช.ค.บ. เท่านั้น ขอให้อย่าหลงเชื่อข้อมูลที่มีการส่งต่อกันทางสื่อออนไลน์ และหากมีข้อสงสัยสามารถสอบถามรายละเอียดเพิ่มเติมได้ที่ส่วนราชการผู้เบิกบำนาญของตนเอง หรือ Call center กรมบัญชีกลาง 02 270 6400 กด 2 ในวันและเวลาราชการ.
กรมบัญชีกลางเตือน อย่าหลงเชื่อข่าว ผ่านการพิจารณาแล้ว เพิ่มเงินผู้รับบำนาญ-ขยายเพดานวงเงินบำเหน็จ 
เพิ่มเงินบำนาญ,เงินบำเน็จ,กรมบัญชีกลาง,ข่าวปลอม,ร่าง พ.ร.ฎ.,ข่าวทั่วไป